**Komentár k Rámcovému učebnému plánu (RUP) a k učebnému plánu (UP)**

Škola: ZŠ s MŠ P. Pázmánya s VJM Šaľa

Školský rok: 2023/2024

Vypracovala: Mgr. Monika Hamarová, riaditeľka

Štátny vzdelávací program (ďalej ŠVP) je záväzný dokument, ktorý stanovuje všeobecné ciele vzdelávania a kľúčové kompetencie, ku ktorým má vzdelávanie smerovať. Ciele vzdelávania sú postavené tak, aby sa zabezpečil vyvážený rozvoj osobnosti žiakov. ŠVP vymedzuje aj rámcový obsah vzdelávania.

Rámcový učebný plán schválilo Ministerstvo školstva, vedy, výskumu a športu Slovenskej republiky dňa 6. 2. 2015 pod číslom 2015-5620/3295:1-100A ako súčasť Štátneho vzdelávacieho programu pre základné školy s platnosťou od 1. 9. 2015.

Inovovaný ŠVP – primárne vzdelávanie – 1. stupeň základnej školy a inovovaný ŠVP – nižšie stredné vzdelávanie – 2. stupeň základnej školy sa zavádzali do praxe postupne. V školskom roku 2023/24 škola postupuje vo vzdelávaní podľa platného ŠVP v každom ročníku ZŠ.

RUP pre základné školy je súčasťou ŠVP. RUP sú záväzné pre vypracovanie učebných plánov príslušných školských vzdelávacích programov. RUP stanovujú časovú dotáciu vyučovacích predmetov v ŠVP podľa jednotlivých ročníkov, vymedzujú počet voliteľných (disponibilných) hodín, ktorých využitie škola konkretizuje vo svojom školskom vzdelávacom programe (ŠkVP).

UP sú súčasťou školských vzdelávacích programov a rozpracúvajú rámcové učebné plány štátneho vzdelávacieho programu podľa jednotlivých ročníkov s určením celkového týždenného počtu vyučovacích hodín pre príslušný ročník školského vzdelávacieho programu.

Disponibilné hodiny sú využité na zvýšenie hodinovej dotácie existujúcich vyučovacích predmetov.

Poznámka:

Učebné osnovy (UO) sú súčasťou školských vzdelávacích programov. Vymedzujú výchovno-vzdelávacie ciele, obsah a rozsah vyučovania jednotlivých vyučovacích predmetov podľa učebného plánu. Škola má vypracované učebné osnovy najmenej v rozsahu ustanovenom vzdelávacím štandardom príslušného štátneho vzdelávacieho programu.

Vzdelávacie štandardy obsahujú súbor požiadaviek na osvojenie si vedomostí, zručností a schopností, ktoré majú deti a žiaci získať, aby mohli pokračovať vo vzdelávaní v nadväzujúcej časti vzdelávacieho programu alebo aby im mohol byť priznaný stupeň vzdelania podľa zákona.

Vzdelávacie štandardy sa členia na:

a) výkonové štandardy, ktoré určujú kritériá úrovne zvládnutia vedomostí, zručností a schopností,

b) obsahové štandardy, ktoré určujú rozsah požadovaných vedomostí a zručností.

**Využitie voliteľných (disponibilných) hodín v ŠkVP:**

|  |  |  |
| --- | --- | --- |
| Ročník | Počet disp. hod. v ŠVP | Využitie disp. hodín v ŠkVP |
| 1.  | 3 | 2 hod. MJL + 1 hod. MAT |
| 2. | 2 | 1 hod. MAT + 1 hod. VV |
| 3.  | 1 | 1 hod. MAT |
| 5. | 2 | 1 hod. MAT + 1 hod. TaŠV |
| 6. | 1 | 1 hod. MAT |
| 7. | 1 | 1 hod. SJSL |
| 8. | 1 | 1 hod. MAT |
| 9.  | 2 | 1 hod. FYZ + 1 hod. INF |

Pozn.: V 4. ročníku nie sú voliteľné hodiny.

 Celkový počet voliteľných hodín za 1. – 4. ročník: 6

 Celkový počet voliteľných hodín za 5. – 9. ročník: 7

**Delenie hodín:**

|  |  |
| --- | --- |
| Ročník | Vyučovací predmet a počet hodín vzniknutých delením |
| 1. | 0 hod. |
| 2.  | SJSL – 5 hod. |
| 3. | 0 hod. |
| 4.  | SJSL – 5 hod. + INF –1 hod. + AJ – 3 hod. |
| 5.  | 0 hod. |
| 6. | SJSL – 5 hod. + TaŠV – 2 hod. + INF –1 hod. + TECH –1 hod. + AJ – 3 hod. |
| 7. | SJSL – 5 hod. + TaŠV – 2 hod. + INF –1 hod. + TECH –1 hod. + AJ – 3 hod. |
| 8. | TaŠV – 2 hod. + INF –1 hod. + TECH –1 hod. + AJ – 3 hod. |
| 9. | 0 hod. |

Pozn.: Telesná a športová výchova – v ročníkoch 6. – 8. delenie na skupiny: chlapci a dievčatá, spojene (dievčatá + chlapci) sa vyučuje v 5. a 9. ročníku

**Etická výchova** – **skupiny:**

|  |  |
| --- | --- |
| Ročník | Počet hodín |
| 1. – 4.  | 1 hod. |
| 5. – 7.  | 1 hod. |
| 8. – 9.  | 1 hod. |

Pozn.: Celkový počet hodín etickej výchovy: 3

Etická a náboženská výchova sa vyučuje aj v 9. ročníku.

**Náboženská výchova** – **skupiny:**

|  |  |
| --- | --- |
| Ročník | Počet hodín |
| 1.  | 1 hod. |
| 2.  | 1 hod. |
| 3.  | 1 hod. |
| 4. | 1 hod. |
| 5.  | 1 hod. |
| 6.  | 1 hod. |
| 7.  | 1 hod. |
| 8.  | 1 hod. |
| 9. | 1 hod. |

Pozn.: Celkový počet hodín náboženskej výchovy: 9

**Poznámky**

1. Rozdelenie tried na skupiny a zriaďovanie skupín sa uskutočňuje v zmysle vyhlášky MŠ VvaŠ SR č. 223/2022 Z. z. o základnej škole.

2. Povinný vyučovací predmet slovenský jazyk a slovenská literatúra sa vyučuje v školách s vyučovacím jazykom maďarským. V tomto predmete sa trieda rozdeľuje na vyučovacej hodine. Skupiny sa napĺňajú do počtu najviac 17. Delenie v aktuálnom školskom roku je zabezpečené v 6. a 7. ročníku, v 8. ročníku nie je zabezpečené z personálnych dôvodov.

3. Vo vyučovacom predmete technika riaditeľ školy zohľadní personálno-odborné a materiálno-technické podmienky školy tak, aby v každom ročníku boli zastúpené témy tematických celkov Technika a Ekonomika domácnosti.

4. Voliteľné (disponibilné) hodiny použije škola na dotvorenie školského vzdelávacieho programu. Voliteľné (disponibilné) hodiny je možné využiť na:

a. vyučovacie predmety, ktoré rozširujú a prehlbujú obsah predmetov zaradených do štátneho vzdelávacieho programu.

5. Ak má škola vhodné podmienky na vyučovanie predmetu telesná a športová výchova, využije voliteľné (disponibilné) hodiny na posilnenie uvedeného predmetu (v prípade našej školy v 5. triede).

6. Pri prestupe žiaka prijímajúca škola v prípade zistených odlišností zohľadní žiakovi ich kompenzáciu spravidla v priebehu jedného školského roka.

7. Škola môže po prerokovaní v rade školy v školskom vzdelávacom programe stanoviť vyšší celkový počet hodín, najviac však na 173 hodín na 2. stupni. Ak sa škola rozhodne zvýšiť počet hodín, tieto sú financované z vlastných zdrojov.

8. Podľa tohto rámcového učebného plánu sa vzdelávajú aj žiaci so zdravotným znevýhodnením, ktorí sú v triede začlenení v rámci školskej integrácie.

Schválilo Ministerstvo školstva, vedy, výskumu a športu Slovenskej republiky dňa 6. 2. 2015 pod číslom 2015-5620/3295:1-100A ako súčasť Štátneho vzdelávacieho programu pre základné školy s platnosťou od 1. 9. 2015.

V Šali dňa 13. 9. 2023

Vypracovala: Mgr. Monika Hamarová, riaditeľka